BEGRUNDELSE

1. BAGGRUND FOR FORSLAGET

2. Begrundelse og formål

Forslaget vedrører anvendelsen af Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab ("grundforordningen"), i proceduren vedrørende importen af cumarin med oprindelse i Folkerepublikken Kina.

- Generel baggrund

Forslaget er udarbejdet som led i gennemførelsen af grundforordningen og er resultatet af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen.

- Gældende bestemmelser på det område, forslaget vedrører

Rådets forordning (EF) nr. 600/1996[1] af 25. marts 1996 om indførelse af en endelig antidumpingtold på importen af cumarin med oprindelse i Folkerepublikken Kina.

Rådets forordning (EF) nr. 769/2002[2] af 7. maj 2002 om indførelse af en endelig antidumpingtold på importen af cumarin med oprindelse i Folkerepublikken Kina.

Rådets forordning (EF) nr. 2272/2004[3] af 22. december 2004 om udvidelse af den endelige antidumpingtold, der indførtes ved forordning (EF) nr. 769/2002 på importen af cumarin med oprindelse i Folkerepublikken Kina, til import af cumarin afsendt fra Indien eller Thailand, uanset om varen er angivet med oprindelse i Indien eller Thailand eller ej.

Kommissionens afgørelse (EF) 3/2005[4] af 3. januar 2005 om godtagelse af et tilsagn afgivet i forbindelse med en undersøgelse af omgåelsen af de antidumpingforanstaltninger, der indførtes ved Rådets forordning (EF) nr. 769/2002 over for importen af cumarin med oprindelse i Folkerepublikken Kina, ved import af cumarin afsendt fra Indien eller Thailand, uanset om varen er angivet med oprindelse i Indien eller Thailand eller ej.

Rådets forordning (EF) nr. 1650/2006[5] af 7. november 2006 om udvidelse af den endelige antidumpingtold, der er indført ved forordning (EF) nr. 769/2002 på importen af cumarin med oprindelse i Folkerepublikken Kina, til også at omfatte importen af cumarin afsendt fra Indonesien eller Malaysia, uanset om varen er angivet med oprindelse i Indonesien eller Malaysia eller ej.

Rådets forordning (EF) nr. 654/2008[6] af 29. april 2008 om indførelse af en endelig antidumpingtold på importen af cumarin med oprindelse i Folkerepublikken Kina, udvidet til også at omfatte import af cumarin afsendt fra Indien, Thailand, Indonesien og Malaysia, og uanset om varen er angivet med oprindelse i Indien, Thailand, Indonesien eller Malaysia eller ej.

- Overensstemmelse med andre EU-politikker og -mål

Ikke relevant.

3. HØRING AF INTERESSEREDE PARTER OG KONSEKVENSANALYSE

4. Høring af interesserede parter

De interesserede parter, der er berørt af proceduren, har i overensstemmelse med bestemmelserne i grundforordningen haft mulighed for at forsvare deres interesser i forbindelse med undersøgelsen.

- Ekspertbistand

Der var ikke behov for ekspertbistand.

- Konsekvensanalyse

Forslaget er et resultat af gennemførelsen af grundforordningen.

Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes.

5. FORSLAGETS RETLIGE ASPEKTER

6. Resumé af forslaget

Den 5. november 2010 indledte Kommissionen på eget initiativ en delvis interimsundersøgelse begrænset til skadesaspektet af de gældende antidumpingforanstaltninger vedrørende importen af cumarin med oprindelse i Folkerepublikken Kina, udvidet til også at omfatte import af cumarin afsendt fra Indien, Thailand, Indonesien og Malaysia, og uanset om varen er angivet med oprindelse i Indien, Thailand, Indonesien eller Malaysia eller ej, i henhold til artikel 11, stk. 3, i Rådets forordning (EF) nr. 1225/2009 om beskyttelse med dumpingimport fra lande, der ikke er medlemmer af Det Europæiske Fællesskab.

Formålet med denne undersøgelse var at undersøge, om der stadig var en produktion af cumarin i Den Europæiske Union, og i så fald, om EU-erhvervsgrenen stadig led skade som følge af dumpingimporten.

Den eneste kendte EU-producent af cumarin, som udgjorde EU-erhvervsgrenen i den undersøgelse, der førte til indførelsen af de gældende foranstaltninger, meddelte Kommissionen, at virksomheden havde besluttet permanent at lukke produktionsenheden med udgangen af august 2010. På nuværende tidspunkt er det eneste alternativ for de europæiske virksomheder at importere cumarin.

Kommissionen har ikke modtaget argumenter, der antyder, at Unionens interesse kunne berettige videreførelsen af de gældende antidumpingforanstaltninger, og foreslår derfor at ophæve foranstaltningerne.

Det foreslås derfor, at Rådet vedtager vedlagte forslag til forordning, som offentliggøres i Den Europæiske Unions Tidende så hurtigt som muligt og under alle omstændigheder senest den 12. juli 2011.

- Retsgrundlag

Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab.

- Nærhedsprincippet

Forslaget hører under Unionens enekompetence. Nærhedsprincippet finder derfor ikke anvendelse.

- Proportionalitetsprincippet

Forslaget er i overensstemmelse med proportionalitetsprincippet af følgende grunde:

Foranstaltningen er beskrevet i ovennævnte grundforordning og giver ikke mulighed for nationale beslutninger.

Det er ikke relevant at forklare, hvordan byrder af finansiel eller administrativ art, der pålægges EU, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.

- Reguleringsmiddel/reguleringsform

Foreslået reguleringsmiddel: forordning.

Andre midler ville ikke være hensigtsmæssige af følgende grund:

Andre midler ville ikke være hensigtsmæssige, da grundforordningen ikke foreskriver alternative muligheder.

7. VIRKNINGER FOR BUDGETTET

Forslaget har ingen virkninger for Unionens budget.

2011/0151 (NLE)

Forslag til

RÅDETS FORORDNING

om ophævelse af antidumpingforanstaltningerne vedrørende importen af cumarin med oprindelse i Folkerepublikken Kina

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[7] ("grundforordningen"), særlig artikel 9 og artikel 11, stk. 2,

under henvisning til forslag fra Europa-Kommissionen ("Kommissionen") efter høring af det rådgivende udvalg og

ud fra følgende betragtninger:

8. PROCEDURE

9. Gældende foranstaltninger

10. De gældende foranstaltninger er en endelig antidumpingtold, som blev indført ved Rådets forordning (EF) nr. 654/2008[8], på importen af cumarin med oprindelse i Folkerepublikken Kina, udvidet til også at omfatte import af cumarin afsendt fra Indien, Thailand, Indonesien og Malaysia, og uanset om varen er angivet med oprindelse i Indien, Thailand, Indonesien eller Malaysia eller ej, og om godtagelse af tilsagn fra en indisk producent (Atlas Fine Chemicals Pvt. Ltd.)[9].

11. Begrundelse for den fornyede undersøgelse

12. Den eneste kendte EU-producent af cumarin, som udgjorde EU-erhvervsgrenen i den undersøgelse, der førte til indførelsen af de gældende foranstaltninger, meddelte Kommissionen, at virksomheden havde besluttet at indstille produktionen af cumarin i Den Europæiske Union med udgangen af august 2010.

13. Indledning

14. Efter høring af det rådgivende udvalg indledte Kommissionen således efter offentliggørelse af en meddelelse i Den Europæiske Unions Tidende[10] en delvis interimsundersøgelse begrænset til skadesaspektet af antidumpingforanstaltningerne vedrørende importen af cumarin med oprindelse i Folkerepublikken Kina, udvidet til at omfatte importen af cumarin afsendt fra Indien, Thailand, Indonesien og Malaysia, uanset om varen er angivet med oprindelse i Indien, Thailand, Indonesien og Malaysia eller ej.

15. Kommissionen underrettede officielt EU-producenterne og repræsentanterne for Folkerepublikken Kina om indledningen af den fornyede undersøgelse. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen.

16. Den undersøgte vare

17. Den undersøgte vare er cumarin med oprindelse i Folkerepublikken Kina, som i øjeblikket tariferes under KN-kode ex 2932 21 00 (den pågældende vare).

18. Undersøgelsesresultater og afslutning af proceduren

19. Undersøgelsen bekræftede, at den eneste europæiske producent af den pågældende vare foretog en permanent lukning af sin fabrik i august 2010.

20. Kommissionen fandt, at proceduren burde afsluttes, da den fornyede undersøgelse ikke havde vist, at en sådan afslutning ikke vil være i Unionens interesse. De interesserede parter underrettedes herom og fik lejlighed til at fremsætte bemærkninger. Der blev ikke modtaget nogen bemærkninger om, at en sådan afslutning ikke ville være i Unionens interesse.

21. Kommissionen konkluderer derfor, at antidumpingproceduren vedrørende importen til Unionen af cumarin med oprindelse i Folkerepublikken Kina, udvidet til også at omfatte import af cumarin afsendt fra Indien, Thailand, Indonesien og Malaysia, og uanset om varen er angivet med oprindelse i Indien, Thailand, Indonesien eller Malaysia eller ej, skal afsluttes -

VEDTAGET DENNE FORORDNING:

Artikel 1

Antidumpingforanstaltningerne vedrørende importen af cumarin i øjeblikket henhørende under KN-kode ex 2932 21 00 med oprindelse i Folkerepublikken Kina udvidet til også at omfatte import af cumarin afsendt fra Indien, Thailand, Indonesien og Malaysia, og uanset om varen er angivet med oprindelse i Indien, Thailand, Indonesien eller Malaysia eller ej, ophæves hermed, og proceduren vedrørende denne import afsluttes.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

[1] EFT L 86 af 4.4.1996, s. 1.

[2] EFT L 123 af 9.5.2002, s. 1.

[3] EUT L 396 af 31.12.2004, s. 19.

[4] EUT L 1 af 4.1.2005, s. 15.

[5] EUT L 311 af 10.11.2006, s. 1.

[6] EUT L 183 af 11.7.2008, s. 1.

[7] EUT L 343 af 22.12.2009, s. 51.

[8] EUT L 183 af 11.7.2008, s. 1.

[9] EUT L 1 af 4.1.2005, s. 15.

[10] EUT C 299 af 5.11.2010, s. 4.